ครึ่งปีธนาคารโกยกำไรแสนล้าน
ผู้สื่อข่าวรายงานว่า ธนาคารพาณิชย์ 11 แห่ง ได้แจ้งผลการดำเนินงาน 6 เดือนของปีนี้ มีกำไรสุทธิรวมกัน 109,726 ล้านบาท เพิ่มขึ้น 8,702 ล้านบาท เมื่อเปรียบเทียบกับช่วงเดียวกันของปีก่อน มีกำไรสุทธิรวมกัน 101,023 ล้านบาท ขณะที่ผลการดำเนินงานไตรมาส 2 ปี 61 มีกำไรสุทธิรวมกัน 55,312 ล้านบาท เพิ่มขึ้น 7,603 ล้านบาท เมื่อเทียบกับไตรมาส 2 ปี 60 มีกำไรสุทธิ 47,709 ล้านบาท,ทั้งนี้ในรอบ 6 เดือนของปีนี้ ธนาคารไทยพาณิชย์มีกำไรสุทธิสูงสุด 22,475 ล้านบาท รองลงมาธนาคารกสิกรไทย มีกำไรสุทธิ 21,682 ล้านบาท ตามด้วยธนาคารกรุงเทพ กำไรสุทธิ 18,199 ล้านบาท ธนาคารกรุงไทย กำไรสุทธิ 14,498 ล้านบาท และธนาคารกรุงศรีอยุธยา กำไรสุทธิ 12,487 ล้านบาท อย่างไรก็ตาม ธนาคารไทยพาณิชย์แม้ว่าจะสามารถทำกำไรสูงสุดในระบบธนาคารพาณิชย์ แต่เมื่อเทียบกับช่วงเดียวกันของปีก่อน กำไรสุทธิได้ปรับตัวลดลง 1,347 ล้านบาท ขณะที่ธนาคารขนาดใหญ่อื่นๆ กำไรสุทธิปรับตัวเพิ่มขึ้น,ขณะที่รายได้ค่าธรรมเนียมของธนาคารพาณิชย์ปรับตัวลดลง เป็นผลจากการยกเลิกค่าธรรมเนียมการทำธุรกรรมผ่านช่องทางดิจิทัล และรายได้จากการขายประกันลดลง แต่ธนาคารยังมีผลกำไรสุทธิได้นั้น เกิดจากคณะกรรมการกำกับดูแลการประกอบวิชาชีพบัญชี (กกบ.) ได้เลื่อนบังคับใช้มาตรฐานการรายงานทางการเงินระหว่างประเทศฉบับใหม่ออกไปอีก 1 ปี จากเดิมบังคับใช้ 1 ม.ค.62 เป็น 1 ม.ค.63 ทำให้ความจำเป็นเร่งด่วนที่ต้องตั้งสำรองหนี้จัดชั้นขยายระยะเวลาออกไป ส่งผลให้ธนาคารพาณิชย์ไม่ต้องตั้งสำรองเป็นกรณีพิเศษ,ด้านนายผยง ศรีวณิช กรรมการผู้จัดการใหญ่ ธนาคารกรุงไทย กล่าวว่า แนวโน้มการดำเนินการของธนาคารในช่วงครึ่งปีหลัง มีทิศทางที่ดีอย่างต่อเนื่อง เห็นได้จากเศรษฐกิจไทยที่ขยายตัวดีขึ้น ทั้งภาคลงทุนและการบริโภคมีการขยายตัวเพิ่มขึ้น จึงคาดว่าความต้องการสินเชื่อจะเพิ่มขึ้นต่อเนื่องจากไตรมาส 2 ซึ่งธนาคารมีความพยายามที่จะผลักดันให้สินเชื่อขยายตัวตามแผนที่วางไว้ รวมทั้งจะรักษาเงินกองทุนต่อสินทรัพย์เสี่ยง (บีไอเอส) ไว้ในระดับที่มั่นคง และดูแลลูกค้าสินเชื่ออย่างใกล้ชิด.
ผู้สื่อข่าวรายงานว่า ธนาคารพาณิชย์ 11 แห่ง ได้แจ้งผลการดำเนินงาน 6 เดือนของปีนี้ มีกำไรสุทธิรวมกัน 109,726 ล้านบาท เพิ่มขึ้น 8,702 ล้านบาท เมื่อเปรียบเทียบกับช่วงเดียวกันของปีก่อน
ธนาคารพาณิชย์,ผลการดำเนินงาน,ยกเลิกค่าธรรมเนียม,ธนาคารไทยพาณิชย์,กสิกรไทย,ข่าวทั่วไป